Նիկոլ Փաշինյանը նշեց, որ երկու ամիսների ընթացքում կառավարությունը ցույց է տվել, որ իր համար կապ չունի, թե ով երբ ինչ ելույթ է ունեցել կամ ինչ քաղաքական դիրքորոշում է ունեցել, կոռուպցիան պետք է պատժվի, կապ չունի, ով է դրա հեղինակը: Եվ դրանով է պայմանավորված այն, որ հանրության մի հատված այլևս ոգևորված չէ նոր իշխանությամբ: «Եվ ֆունդամենտալ հարցը հետևյալն է՝ մենք ի վիճակի՞ ենք լինելու ճշմարտության վրա հիմնված հարաբերություններ հաստատել մեր երկրում: Այս իրավիճակին սպառնացող ամենամեծ վտանգը հետևյալն է՝ ես վախենում եմ ստի և ճշմարտության հարցում չկարողնաամ կոմպրոմիսի գնալ: Կարող է դա շատ վատ է, բայց կարող է նման իրավիճակ լինել: Երբ դու չգիտես ճշմարտությունը, դա այլ է, բայց երբ գիտես, քո առաջ հարց կա՝ ի՞նչ անել այդ ճշմարտության հետ: Եվ ես հիմա ի պաշտոնե գիտեմ ճշմարտություններ, որ վստահ չեմ՝ եթե հանրությունն այդ ճշմարտությունն իմանա, կասի՝ կառավարություն, ինչ լավ է, որ մեզ ճիշտն ասացիր, թե՞ կասի՝ այս ճմարտությունը մեզ պետք չէր: Ինչպես ես եմ ասում՝ մի պատմեք ինձ, էլ չեմ ուզում լսել, հանրությունն էլ կասի»,- ավելացրեց վաչապետը: